***NACRT UGOVORA***

**Dubrovačko-neretvanska županija**, Pred Dvorom 1. 20000 Dubrovnik, OIB: 32082115313, koju zastupa župan Nikola Dobroslavić, kao davatelj financijske potpore (u nastavku teksta: Županija)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, Oib: \_\_\_\_\_\_\_\_\_\_\_\_\_\_\_\_\_\_\_, (za udruge) RNO: \_\_\_\_\_\_\_\_\_\_\_\_\_\_\_\_\_, zastupana po predsjednici/ku \_\_\_\_\_\_\_\_\_\_\_\_\_\_\_\_\_\_\_\_\_\_, kao korisnik financijske potpore (u nastavku teksta: Korisnik),

kao stranke potpisnice, sklopile su sljedeći:

**Ugovor**

**o financijskoj potpori projektu/aktivnosti**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **iz Proračuna Dubrovačko-neretvanske županije za 2025. godinu**

**(dalje Ugovor)**

**Članak 1.**

Stranke potpisnice suglasne su da je Županija dana 25. veljače 2025. godine objavila Javnipoziv za iskaz interesa za sufinanciranje projekata organizacije manifestacija u turizmu te drugih oblika promidžbe poduzetništva i turizma u Dubrovačko-neretvanskoj županiji za 2025.godinu KLASA: 334-01/25-01/5, URBROJ: 2117-01-25-01. Natječaj je objavljen na službenim mrežnim stranicama Županije 25. veljače 2025. godine i traje do iskorištenja sredstava, a najkasnije do 30. listopada 2025. godine, a u okviru kojega je svoju prijavu dostavio i korisnik.

Povjerenstvo Županije za ocjenjivanje zaprimljenih prijava na predmetni Javni poziv predložilo je Županiji da dodijeli korisniku financijska sredstva za 2025. godinu, nakon čega je proveden postupak pregovaranja između Županije i Korisnika, kojim su utvrđene aktivnosti koje će korisnik provesti u okviru programa/aktivnosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Po provedenoj proceduri, Župan je donio Odluku o sufinanciranju projekata organizacije manifestacija u turizmu te drugih oblika promidžbe poduzetništva i turizma u Dubrovačko-neretvanskoj županiji za 2025. godinu Klasa: 334-01/25-01/5, Urbroj: 2117-01-25-XX, Dubrovnik \_\_\_\_\_\_\_\_\_\_\_\_ 2025. godine, kojom je Korisniku za projekt/aktivnost \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (dalje Projekt) u 2025. godini dodijelio ukupan iznos od \_\_\_\_\_\_\_\_\_\_\_\_\_\_\_€.

Financijska potpora je namjenska za projekt koji se održava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2025. godine i nije moguće produženje trajanja financijske potpore u okviru Ugovora.

**Članak 2.**

Sredstva za sufinanciranje navedenih aktivnosti su osigurana u Županijskom proračunu za 2025.godinu, A130004 – Aktivnosti promidžbe poduzetništva, u ukupnom iznosu 30.000,00 €, A130201 – Aktivnosti promidžbe turističke djelatnosti u DNŽ, u ukupnom iznosu 40.000,00 € i A130202 – Manifestacije u turizmu, u ukupnom iznosu 50.000,00 €.

**Članak 3.**

Sredstva iz prethodnog članka mogu se koristiti isključivo za svrhu definiranu financijskim troškovnikom projekta.

Sredstva iz prethodnog članka isplatit će se na korisniku na IBAN: HR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, otvoren u banci \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Odobrena novčana sredstva doznačuju se na račun Korisnika najkasnije u roku od 45 dana po prihvaćenom izvješću o realizaciji projekta/aktivnosti.

**Članak 4.**

Radi kontrole namjenskog korištenja doznačenih sredstava korisnik financiranja se obvezuje Županiji dostaviti Izvješće o provedbi programa i to najkasnije u roku od 45 dana od dana završetka provedbe programa.

Izvješće iz stavka 1.ovog članka dostavlja na adresu: Dubrovačko-neretvanska županija, Upravni odjel za poduzetništvo, turizam i more, Pred Dvorom 1, 20000 Dubrovnik.

Izvješće se dostavlja na popunjenom Obrascu 4 zajedno sa prilozima koji detaljno dokumentiraju sve troškove (preslike računa, putni nalozi, ugovora o djelu ili ugovora o autorskom djelu s obračunima istih i drugo; izvod sa žiro računa kao dokaz o izvršenim plaćanjima).

**Članak 5.**

Županija pridržava pravo kontinuiranog praćenja i vrednovanja izvršenja te preispitivanje financija i troškova u bilo koje vrijeme trajanja financiranja te u razdoblju od 3 godine od dana završetka trajanja financijske potpore.

Županija može neposrednu kontrolu iz prethodnog stavka ovog Ugovora obaviti u vlastitim prostorijama ili kroz terenski posjet prostorijama korisnika, a o namjeri izvršenja neposredne kontrole dužna je prethodno obavijestiti korisnika, barem sedam dana prije planiranog izvršenja kontrole.

**Članak 6.**

Korisnik potpisom ovog Ugovora ovlašćuje Županiju da radi nadzora namjenskog korištenja sredstava iz čl. 1. Ugovora može neposredno kontaktirati sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje aktivnosti.

**Članak 7.**

Ako Županija utvrdi da:

* je izvješće o utrošku sredstava ne odgovara financijskom planu Projekta,
* korisnik nije izvršio aktivnosti u ugovorenom roku,
* korisnik nije podnio odgovarajuće izvješće u roku i sa sadržajem određenim ovim ugovorom,
* korisnik ne omogućava Županiji nadzor nad namjenskim korištenjem sredstava financijske potpore ovog Ugovora,
* korisnik ne poštuje odredbe Ugovora o vidljivosti programa,

neće isplatiti odobrena sredstva.

Nenamjenskim korištenjem smatrat će se svako neopravdano odstupanje od iznosa pojedinih stavki iz proračuna programa.

Ako Županija utvrdi da korisnik nije ispunio ugovorne obveze, osim obustave sredstava iz Proračun Županije, uskratit će mu pravo na financijsku potporu u narednih pet godina.

**Članak 8.**

Ako Upravni odjel utvrdi da korisnik uz Izvješće nije dostavio potrebne priloge iz kojih se može utvrditi pravovaljani utrošak sredstava financijske potpore, pisanim će putem obavijestiti istoga o uočenim nedostacima te ga pozvati na dostavu istih u roku od 15 dana od dana primitka obavijesti. Ukoliko korisnik u danom roku ne otkloni nedostatke, trošak će se smatrati neprihvatljivim.

**Članak 9.**

Korisnik aktivnosti provodi na vlastitu odgovornost i u skladu s opisnim projektom i priloženim financijskim planom, koji su sastavni dio natječajne dokumentacije.

**Članak 10.**

Županija ne snosi odgovornost za neposrednu ili posrednu štetu proizašlu iz bilo koje aktivnosti korisnika u provedbi ugovorenog programa ili projekta.

**Članak 11.**

Korisnik se obvezuje u svim obavijestima koje se tiču aktivnosti koje financijski podupire Županija, uključujući i one iznijete na konferencijama ili seminarima, navesti da provedbu aktivnosti financijski podupire Županija te se obvezuje na svim tiskanim, video i drugim materijalima vezanim uz program istaknuti logotip i naziv Županije kao institucije koja daje potporu njihovom radu.

Korisnik je suglasan da Županija objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova programa ili projekta sukladno Ugovoru te da koristi i objavljuje dostavljene mu fotografije, video i audio zapise povezane s provedbom aktivnosti za koje Županija daje potporu, u cilju promocije financijskih potpora i ilustracije razvoja civilnoga društva u Županiji.

**Članak 12.**

Potpisom ovog Ugovora korisnik se obvezuje da kao korisnik bespovratnih sredstava iz javnih izvora od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za cijelo vrijeme trajanja ovog Ugovora.

**Članak 13.**

Mogući sporovi iz ovog Ugovora rješavat će se sporazumno, a ako to neće biti moguće, ugovara se nadležnost Općinskog suda u Dubrovniku.

**Članak 14.**

Na elemente koji nisu uređeni ovim Ugovorom na odgovarajući se način primjenjuju uvjeti iz Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15) i odredbe Pravilnika o financiranju javnih potreba Dubrovačko-nertvanske županije.

U slučaju proturječnosti između odredbi ovog Ugovora te odredbi iz drugih Priloga (opisnog obrasca i obrasca proračuna), primjenjuju se kao pravovaljane odredbe ovog Ugovora.

**Članak 15.**

Ovaj je Ugovor sačinjen u tri (3) istovjetna primjerka, od kojih dva zadržava Županija, a jedan korisnik.

**Članak 16.**

Ovaj Ugovor stupa na snagu danom kada ga potpiše posljednja ugovorna strana.

**Članak 17.**

Ugovorne stranke razumiju odredbe ovog Ugovora te ga u znak prihvaćanja vlastoručno potpisuju.

**KLASA:** 334-01/25-01/5

**URBROJ:** 2117-01-25-

Dubrovnik, \_\_\_\_\_\_\_\_\_\_\_\_\_\_\_\_2025. godine

|  |  |
| --- | --- |
| **KORISNIK:** | **DUBROVAČKO - NERETVANSKA****ŽUPANIJA:** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Nikola Dobroslavić****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

|  |  |
| --- | --- |
|  |  |
|  |  |